வேலூர் மாவட்ட முதன்மைக் கல்வி அலுவலரின் செயல்முறைகள்,

முன்னிலை : திரு.க. முனுசாமி, M.Sc.,M.A.,B.Ed.,M.Phil.,MBA.,

ந.க.எண். 2236/ஆ3 /2022 நாள் : .08.2022

-----

|  |  |
| --- | --- |
| பொருள் : | பள்ளிக்கல்வி – அரசு மற்றும் அரசு நிதியுதவி பெறும் பள்ளிகளில் ஒவ்வொரு மாதமும் நூலகம் சார்ந்து கட்டுரை போட்டிகள் நடத்தப்பட்டு தேர்வு செய்யப்பட்ட மாணவர்களுக்கு பாராட்டு சான்றிதழ் மற்றும் பரிசுப் பொருட்கள் வழங்குதல் – சார்ந்து. |
| பார்வை : | அரசாணை நிலை எண்.119. நாள் 30.06.022 |

-----

வேலூர் மாவட்டத்தில் உள்ள அரசு மற்றும் அரசு உதவி பெறும் உயர் மற்றும் மேல்நிலைப் பள்ளிகளில் பயிலும் மாணவர்களிடையே புத்தகம் வாசிக்கும் பழக்கத்தை வளர்ப்பதற்காக பள்ளிகளில் நூலகங்கள் செயல்பட்டு வருகின்றன. ஒவ்வொரு வகுப்புக்கும் நூலகம் பாடவேளை வாரமொருமுறை வழங்கப்பட்டு இப்பாடவேளைகளைப் பயன்படுத்தி மாணவர்கள் தங்கள் வாசிப்புத் திறனையும் படைப்பு திறனையும் வளர்த்துக்கொள்வதற்கு வழிவகை செய்யப்பட்டுள்ளது

எனவே, ஒவ்வொரு பள்ளியிலும் உள்ள மாணவர்களை 6 – 8, 9-10, 11–12, என மூன்று பிரிவுகளாகப் பிரிக்கப்பட்டு அனைத்து மாணவர்களுக்கும் நூலகத்தில் உள்ள நுல்களிலிருந்து வாரம் ஒன்று வழங்கப்பட வேண்டும் மாணவர்கள் அதை வீட்டுக்கும் எடுத்துக் கொண்டு போகவும் அதை வாசித்து முடித்தவுடன் நூலகத்தில் திருப்பித் தந்துவிட்டு அடுத்த நூலை வழங்கவும் படித்த நூல் குறித்து விமர்சனம் எழுதவும் அதை வைத்து ஒவியம் வரையலாம், நாடகம் நடத்தலாம், கலந்துரையாடல் செய்யலாம் நூல் அறிமுகம் புத்தக ஒப்பீடு மேற்கோள்கள் குறிவிடுதல் கதாபாத்திரங்களை மதிப்பீடு செய்தல் புத்தகம் தன் கதை கூறுதல் மற்றும் குறு ஆய்வுக் கட்டுரை சமர்ப்பித்தல் என மாணவர்களில் இது போன்ற படைப்புகள் பள்ளிகளில் செயல்படுத்தப்பட வேண்டும். இச்செயற்பாடு தொடர்ச்சியாக ஒவ்வொரு மாதமும் நடைபெற வேண்டும்.

மேலும் பள்ளிகளில் ஒவ்வொரு மாதமும் மாணவர்களால் புத்தகம் படித்துவிட்டு, அதனை கட்டுரையாக எழுதி வாங்கி, அதில் தேர்ந்தெடுக்கப்படும் சிறப்பான கட்டுரையை 6-8 வகுப்புக்கு முறையே முதல் மற்றும் இரண்டாமிட கட்டுரை, 9-10 வகுப்புக்கு முறையே முதல் மற்றும் இரண்டாமிட கட்டுரை, 11-12 வகுப்புக்கு முதல் மற்றும் இரண்டாமிட கட்டுரை ஆக மொத்தம் 6 கட்டுரைகளை சம்மந்தப்பட்ட வட்டார வளமைய மேற்பார்வையாளரிடம் தர வேண்டும். சம்மந்தப்பட்ட வட்டார வள மைய மேற்பார்வையாளர் பெற்று, கூர்ந்தாய்வு செய்து சிறப்பான புத்தக விமரிசன கட்டுரையை ஒவ்வொரு பிரிவுக்கும் (6-8, 9-10, 11-12 வகுப்புகள்) முதல் மற்றும் இரண்டாமிட கட்டுரையை ஒருங்கிணைந்த பள்ளி கல்வி இயக்ககத்திற்கு மொத்தம் 6 கட்டுரையை அனுப்ப வேண்டும். ஒருங்கிணைந்த பள்ளிக் கல்வி உதவி திட்ட அலுவலர் (APO) 8 வட்டாரத்திலிருந்து பெறப்பட்ட 8 x 6 = 48 கட்டுரைகளில் சிறந்த 3 கட்டுரை தேர்ந்தெடுத்து, (முதல், இரண்டாம், மூன்றாம் இடம்) முதன்மைக் கல்வி அலுவலரிடம் (ஒருங்கிணைந்த பள்ளிக் கல்வி) ஒப்படைக்க வேண்டும் என திட்டவட்டமாக அறிவிக்கப்படுகிறது. முதல் 3 இடங்கள் பெறும் மாணவர்களுக்கு பரிசு மற்றும் பாராட்டுச் சான்றிதழ் வழங்கப்படும் என தெரிவிக்கப்படுகிறது.

எனவே, இனிவரும் ஒவ்வொரு தலைமை ஆசிரியர் கூட்டத்திலும் இது ஒரு ஆய்வுப் பொருளாக நூலகம் சார்ந்த விவரங்கள் எடுத்துக்கொள்ளப்படும் எனவும் ஒவ்வொரு மாதமும் இப்பொருள் சார்ந்த விவரங்கள் தலைமை ஆசிரியர்கள் சமர்பிக்க பட வேண்டும் எனவும் அனைத்து வகை அரசு மற்றும் அரசு நிதியுதவி பெறும் உயர் மற்றும் மேல்நிலைப் பள்ளி தலைமை ஆசிரியர்களுக்கு தெரிவிக்கப்படுகிறது

ஒம்.. (க.முனுசாமி),

முதன்மைக் கல்வி அலுவலர்,

வேலூர் மாவட்டம்.

பெறுநர்

தலைமை ஆசிரியர்கள்,

அனைத்து வகை அரசு / அரசு நிதியுதவி பெறும் உயர் / மேல்நிலைப் பள்ளிகள்,

வேலூர் மாவட்டம்.

நகல்-

1. மாவட்டக் கல்வி அலுவலர், வேலூர்.

( தொடர் நடவடிக்கையின் பொருட்டு)

1. சென்னை- 6, பள்ளிக் கல்வி ஆணையர் அவர்களுக்கு தகவலுக்காக  பணிந்தனுப்பலாகிறது.
2. முதன்மைக் கல்வி அலுவலர், (ஒருங்கிணைந்த பள்ளிக்கல்வி ) காட்பாடி, வேலூர் அவர்களுக்கு கனிவுடன் அனுப்பலாகிறது-